Praegu on laeva pardal 150 inimest, enamik neist eritrealased. Laevalt lubati maale 27 teismelist, samuti on laevale toimetatud toitu, vahendas "Aktuaalne kaamera".

Itaalia valitsus loodab, et migrandid võtab vastu mõni teine Euroopa Liidu riik.

Salvini sõnul ühtki täiskasvanud migranti Itaalia pinnale ei lasta.

"Kui ühe, kahe, kolme, nelja, viie laeva tõkestamine toob mulle kriminaalsüüdistuse, siis siin ma olen. Ma pole tundmatu isik. Minu nimi on Matteo Salvini, ma olen siseminister ja mul on kõrini vaatepildist, kus meie linnades on tuhandeid võltspagulasi, kes ei tee hommikust õhtuni mitte kui midagi ja lähevad itaallastele maksma viis miljardit eurot," rääkis Salvini.